**OBRAZLOŽENJE ZA**

**NACRT PRIJEDLOGA IZMJENA I DOPUNA TROGODIŠNJEG PROGRAMA IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, MALARIJE, STREPTOKOKNE BOLESTI, HAEMOPHILUS INFLUENZAE – INVAZIVNE BOLESTI, HPV INFEKCIJE U 2016-2018. GODINI**

Ministarstvo zdravlja donijelo je Program imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, malarije, streptokokne bolesti, haemophilus influenzae - invazivne bolesti i meningokokne bolesti, u 2016-2018. godini aktom KLASE: 501-05/15-01/15, URBROJA: 534-07-3-1/1-15-04 od 08. svibnja 2015. godine.

Promjene u Trogodišnjem programu imunizacije, seroprofilakse i kemoprofilakse za posebne skupine stanovništva i pojedince pod povećanim rizikom sastoje se od slijedećeg:

* Ukoliko se tijekom trogodišnjeg razdoblja ukine univerzalno cijepljenje novorođenčadi, cijepljenje rizičnih skupina bit će regulirano ovim Programom;
* Neobavezno preporučljivo cijepljenje protiv HPV infekcije u prvom razredu srednje škole besplatno je i za mladiće te se povećava broj doza HPV cjepiva;
* Usklađuje se terminologija s provedbenim propisom.